Η περίπτωση του 26χρονου Σέρβου κεντρικού αμυντικού που είναι... εκτός ΑΕΚ, είναι μία απ' αυτές που παρακολουθούν διακριτικά στον Παναθηναϊκό για τις εναλλακτικές τους επιλογές, εάν ναυαγήσει του Ρόντγουελ.

Ματιές (και) στον Ούρος Τσόσιτς ρίχνει ο Παναθηναϊκός για τη θέση του κεντρικού αμυντικού, στο πλαίσιο της προεργασίας του για τις εναλλακτικές επιλογές σε περίπτωση ναυαγίου με τον Τζακ Ρόντγουελ.

Ο 26χρονος Σέρβος κεντρικός αμυντικός δεν υπολογίζεται στην ΑΕΚ (κάνει ατομικές προπονήσεις μαζί με Μοράν και Βασιλαντωνόπουλο) παρότι έχει συμβόλαιο έως το 2021 και η Ενωση είναι ανοιχτή σε προτάσεις για δανεισμό με οψιόν αγοράς, ενδεχομένως δε και για παραχώρηση με «συνιδιοκτησία» δηλαδή κρατώντας υψηλό ποσοστό για την περίπτωση μελλοντικής πώλησης του παίκτη.

Ο Τσόσιτς λαμβάνει ετησίως ποσό της τάξεως των 260.000 ευρώ, που είναι αρκετά κοντά στις 220.000 ευρώ που προσφέρουν γενικώς οι «πράσινοι» στις περιπτώσεις που τους απασχολούν, ενώ πριν από λίγες ημέρες ήταν κοντά στο να παραχωρηθεί ως δανεικός με όψιον αγοράς από τη Μακάμπι Χάιφα, το οποίο δεν προχώρησε.

Εχει ύψος 1.88 εκ. είναι δεξιοπόδαρος και την περασμένη σεζόν αγωνίστηκε σε 31 ματς με την ΑΕΚ σε πρωτάθλημα (19), Κύπελλο (6) και Τσάμπιονς Λιγκ (6).

Σε ορισμένα ματς των «κιτρινόμαυρων» πέρυσι, εκτός από κεντρικός αμυντικός, είχε χρησιμοποιεί και σε ρόλο αμυντικού μέσου.